Sonda Xhuno e nisur drejt Jupiterit është e pajisur me panele diellore
Xhuno do të mbërrijë tek planeti pas rreth pesë vjetës dhe do të qendrojë atje jo më shumë se një vit.
Programi amerikan për vajtje-ardhje në hapësirë ka përfunduar, por misionet e NASA-s në hapësirën e lartë vazhdojnë. Mjeti më i fundit i dërguar në hapësirë nga Kejp Kanaverëll i Floridës më 5 gusht ishte i furnizuar me energjinë e gjelbër diellore, edhe pse dielli është rreth 770 milionë kilometra larg Jupiterit, përreth të cilit do të vërtitet eventualisht sonda Xhuno. Panelet masive diellore krijojnë përshtypjen e një mulliri gjigand ere në hapësirë, pesë mijë kilomerta mbi retë e Jupiterit. Kjo nuk është hera e parë që NASA shfrytëzon energjinë diellore, por është hera e parë që panelet diellore janë instaluar në një mjet hapsinor shumë larg diellit. Drejtori i Shkencës Planetare, Xhejms Grin thotë se kur Xhuno të mbërrjë në orbitën e tij përreth Jupiterit, do të shfrytëzojë vetëm 400 vat energji nga panelet e tij diellore. Megjithë sasinë e vogël të energjisë që gjenerohet, Grin thotë se Xhuno do të jetë e aftë të kapë disa imaxhe dhe të bëjë matje shumë të sofistikuara. Grin thotë se Xhuno do të jetë i aftë të masë energjinë e plazmës si dhe të elektroneve dhe protoneve, të dhëna që dëshirojnë të dinë shkencëtarët e sistemit planetar. Por studimi për të kuptuar Jupiterin mund të jetë edhe çelsi për të kuptuar sistemin tonë diellor. Scott Bolton është vëzhguesi kryesor i misionit nga Instituti i Kërkimeve të Jugperëndimit në San Antonio të Teksasit. Por do të duhet një kohë jo e shkurtër për ta marrë këtë informacion, sepse sonda me panele diellore, Xhuno, do të arijë Jupiterin pas pesë vjetësh. Xhuno do të qendrojë në orbitë rreth Jupiterin vetëm rreth një vit dhe pastaj to të përplaset qëllimisht në sipërfaqen e planetit për të parandaluar përplasjen e tij të mundëshme me satelitë të tjerë.